Dalinamės aktualia informacija apie izoliacijos taikymą ir nedarbingumą. Kviečiame susipažinti ir tikimės, kad joje rasite atsakymus į Jums rūpimus klausimus. Taip pat pridedame kartu gyvenančių asmenų izoliacijos taikymo atmintinę (žr. „Kartu gyvenančių asmenų izoliacijos taikymo atmintinė“).

**KOKS YRA IZOLIACIJOS TAIKYMAS VAIKUI IKI INDIVIDUALAUS PGR TYRIMO ATLIKIMO?**

Izoliacija rekomenduojama tik VAIKUI, kai:

* COVID-19 liga buvo patvirtinta ugdymo įstaigoje greituoju antigeno testu.

Izoliacija taikoma tik VAIKUI, kai:

* Vaikas jaučia COVID-19 ligai būdingus simptomus.
* Turėjo kontaktą ugdymo įstaigoje su asmeniu, kuriam buvo patvirtinta COVID-19 liga ir atsisakė testuotis savikontrolės greitaisiais antigeno testais.

cidimage002.png@01D81D96.3481C790Izoliacija yra netaikoma šeimos nariams iki individualaus vaiko PGR tyrimo rezultato patvirtinimo dienos.

cidimage003.png@01D81D96.3481C790Izoliacija netaikoma vaikui ir kartu gyvenantiems asmenims, jei PGR tyrimas atliekamas neturėjus kontakto su asmeniu, kuriam patvirtinta COVID-19 liga bei po rastos teigiamos koncentracijos ugdymo įstaigoje atlikus aplinkos paviršių tyrimą.

**KĄ DARYTI, JEI VAIKUI BUVO NUSTATYTA COVID-19 LIGA?**

* Sergantysis arba sergančio vaiko tėvai turi užpildyti atvejo anketą <https://atvejis.nvsc.lt/>, skirtą užsikrėtusiems COVID-19 liga. Anketoje svarbu nurodyti užsikrėtimo aplinkybes, datą kada paskutinį kartą vaikas lankėsi ugdymo įstaigoje, izoliuojamus kartu gyvenančius asmenis.

**NUO KADA KARTU GYVENANTIEMS ASMENIMS TURI BŪTI TAIKOMA IZOLIACIJA?**

* Izoliacijos laikas skaičiuojamas nuo teigiamo PGR tyrimo ar laboratorijoje atlikto greitojo antigeno testo teigiamo rezultato patvirtinimo dienos.

❌   Kartu gyvenantys asmenys, kurie yra persirgę COVID-19 liga, kai nuo teigiamo PGR / antigeno testo praėjo ne daugiau kaip 90 dienų **nesiizoliuoja!**

**KOKIŲ VEIKSMŲ REIKIA IMTIS NORINT GAUTI NEDARBINGUMĄ?**

1️⃣   Sergantysis arba sergančio vaiko tėvai turi būti užpildę atvejo anketą <https://atvejis.nvsc.lt/>, įtraukiant kartu gyvenančius asmenis.

2️⃣  Kartu gyvenantys asmenys turi būti gavę SMS žinutę dėl priskirtos izoliacijos ir užsipildę sąlytį turėjusių asmenų anketas, kurių nuorodos bus pateiktos SMS žinutėje.

3️⃣  Kartu gyvenantys asmenys, esant poreikiui, turi užpildyti prašymą dėl nedarbingumo pažymėjimo išdavimo (<https://www.epaslaugos.lt/portal/service/110023/19220>).

# ‼️Daugiau informacijos dėl nedarbingumo pažymėjimo išdavimo: <https://nvsc.lrv.lt/lt/nedarbingumo-pazymejimo-del-privalomos-izoliacijos-isdavimas>